**Grüner Allianseidrettslag** (stiftet 1. januar 1914 under navnet *Ball- og Skiklubben av 1914*) er et norsk idrettslag fra Grünerløkka i Oslo. Grüner drives som et allianseidrettslag, med egne underliggende idrettslag innen fotball, håndball og ishockey. Klubben har tilhold på Dælenenga idrettsplass og i Grünerhallen. Dagens allianseidrettslag er et resultat av flere sammenslutninger. Forløperne B.14 og Sportsklubben Strong ble norgesmestere i henholdsvis bandy (1929) og ishockey (1948).

Historikk
---------

Siden Grüner Allianseidrettslag er en sammenslutning av mange forskjellige idrettslag, regnes stiftelsesdatoen for den eldste tilknyttede klubben som den offisielle stiftelsesdatoen. *Ball- og Skiklubben av 1914* ble stiftet 1. januar 1914, som den eldste klubben, og dette blir derfor regnet som idrettslagets stiftelsesdato.

Inntil 1952 fantes mange idrettslag på Grünerløkka. Den 29. oktober 1952 bestemte *Ball- og Skiklubben av 1914*, *Sportsklubben Spero* og *Sportsklubben Strong* at klubbene skulle slå seg sammen. Den 11. november samme år ble det avholdt konstitueringsmøte, og sammenslutningen tok navnet *Grüner Idrettslag*. I 1969 slo *Grüner Idrettslag* seg sammen med *Sportsklubben Hugin*, og i fem år gikk klubben under navnet *Grüner/Hugin*. Fra 1974 ble klubben igjen hetende *Grüner Idrettslag*, inntil den etter en reorganisering 19. januar 2008 tok navnet *Grüner Allianseidrettslag*.

Paraplyorganisasjon for tre idretter
------------------------------------

Grüner Allianseidrettslag er en paraplyorganisasjon for de tre idrettslagene Grüner Fotball IL, Grüner Ishockey IL og Grüner Håndball IL. De underliggende klubbene har egne organisasjonsnumre, egne styrer og egne nettsider, og opptrer sjelden under betegnelsen Grüner Allianseidrettslag.

Grüner Ishockey
---------------

Grüners A-lag i ishockey spiller i 1. divisjon ishockey for menn fra 2023/24-sesongen. Men har også spilt i Fjordkraftligaen , som er ishockeyens øverste divisjon i Norge fra 2019 til 2023. 

Grüner har også kvinnelag som spiller i Eliteserien i ishockey for kvinner. Forløperen, Sportsklubben Strong, ble norgesmester i 1948.

### Historie

På 50- og 60-tallet var Grüner et de fremste lagene i toppserien. Klubben har ikke vært i ishockeyens øverste serie siden 1978. Sist den hadde muligheten i 2010, tape Grüner kvalifiseringsspillet. Men i 2019 snudde Grüner 0-1 til 2-1-seier i kvalifiseringskampen mot Ringerike Panthers og sikret opprykket til eliteserien i ishockey. 

Sesong 2022/23 havnet Grüner på 10 plass og spilte kvalik. Der ble Grüner sist i kvalik-spill og måtte igjen spille fra sesong 2022/23 i 1. divisjon ishockey for menn.

### Ishockeytabellen

Tabellen (2023-24)
------------------

1. divisjon ishockey for menn 2023/24| # | Lag | K | S | OS | OT | T | Mål | ± | P |
| --- | --- | --- | --- | --- | --- | --- | --- | --- | --- |
| 1 | Bergen | 0 | 0 | 0 | 0 | 0 | 0–0 | 0 | **0**  |
| 2 | Furuset | 0 | 0 | 0 | 0 | 0 | 0–0 | 0 | **0**  |
| 3 | Gjøvik | 0 | 0 | 0 | 0 | 0 | 0–0 | 0 | **0**  |
| 4 | Grüner | 0 | 0 | 0 | 0 | 0 | 0–0 | 0 | **0**  |
| 5 | Hasle-Løren | 0 | 0 | 0 | 0 | 0 | 0–0 | 0 | **0**  |
| 6 | Narvik | 0 | 0 | 0 | 0 | 0 | 0–0 | 0 | **0**  |
| 7 | Nidaros | 0 | 0 | 0 | 0 | 0 | 0–0 | 0 | **0**  |
| 8 | Ski | 0 | 0 | 0 | 0 | 0 | 0–0 | 0 | **0**  |
| Sist oppdatert: 21. september 2023  **·**  Kilde  **·**  Rediger |

Grüner Fotball
--------------

A-laget i fotball for herrer spiller i 5. divisjon.

### Tabell

5. divisjon Oslo 2022 avdeling 2| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Grüner | 22 | 19 | 2 | 1 | 98–20 | 78 | **59**  |
| 2 | Follo 2 | 22 | 18 | 1 | 3 | 99–22 | 77 | **55**  |
| 3 | Sagene | 22 | 13 | 5 | 4 | 70–46 | 24 | **44**  |
| 4 | Oslo City | 22 | 13 | 2 | 7 | 51–50 | 1 | **41**  |
| 5 | OSI | 22 | 12 | 3 | 7 | 74–41 | 33 | **39**  |
| 6 | Kjelsås 3 | 22 | 10 | 3 | 9 | 49–55 | −6 | **33**  |
| 7 | Fagerborg 2 | 22 | 8 | 2 | 12 | 51–83 | −32 | **26**  |
| 8 | Stovner 2 | 22 | 8 | 1 | 13 | 48–60 | −12 | **25**  |
| 9 | Lambertseter | 22 | 7 | 2 | 13 | 32–53 | −21 | **23**  |
| 10 | Ski | 22 | 4 | 5 | 13 | 38–65 | −27 | **17**  |
| 11 | Stabæk 3 | 22 | 2 | 4 | 16 | 23–70 | −47 | **10**  |
| 12 | Røa | 22 | 3 | 0 | 19 | 24–92 | −68 |  **9**  |
| Kilde  **·**  Rediger |

Grüner Håndball
---------------

Grüner har damelag i håndball som spiller i 5. divisjon. Klubben har ikke egen hall, men trener og spiller kamper i ulike haller i Oslo, oftest Jordalhallen.

Aktiviteter for barn og unge
----------------------------

De siste årene[*når?*] har ungdomsavdelingene i Grüner Allianseidrettslag fått stor tilstrømning av gutter og jenter som vil drive idrett. Grüner Allianseidrettslag har derfor fordoblet medlemstallet på få år. Grüner Allianseidrettslag arrangerer hvert år fotballskole, skøyte-/ishockeyskole og håndballskole for de minste. Grüner Allianseidrettslag har lag i de fleste aldersgrupper i de tre idrettene.

Idrettsanlegg
-------------

Dælenenga idrettsplass og Grünerhallen er i dag[*når?*] kommunale idrettsanlegg, men det er henholdsvis Grüner Fotball IL og Grüner Ishockey IL som har driftsansvaret for kunstgressbanen og Grünerhallen. Grünerhallen ble bygget i 1995 og kunstgressbanen på Dælenenga ble anlagt i 1997. På Dælenenga var det fram til 1947 en velodrom (sykkelbane), men banen var etter dette også kjent for sine speedway-stevner. Under de olympiske vinterlekene i Oslo i 1952, var Dælenenga arena for flere av ishockeykampene. I Grünerhallen finnes det en minnetavle over denne begivenheten.

Grüners klubbsymbol har form av et skjold, og er et gammelt og sterkt symbol. Ideen til skjolden er tatt fra det svenske laget AIK, som er kjent for sitt pene skjold.

Se også
-------

* Ball- og Skiklubben av 1914
* Centrum Sportsklubb
* Dæhlenengen Ski- og Ballklubb
* Sportsklubben Hugin
* Oslo-Sparta
* Sportsklubben Spero
* Sportsklubben Strong

Referanser
----------

1. ↑  «Tre mot én på Grünerløkka. Den minst levedyktige sa nei». *Verdens Gang*. 30. oktober 1952.

Eksterne lenker
---------------

* Offisielt nettsted Rediger på Wikidata
* Grüner Fotball IL
* Grüner Ishockey IL
* Lagbilde av Grüners A-lag i ishockey
* Grüner Håndball IL

| * v
* d
* r
1. divisjon ishockey for menn 2022/23 |
| --- |
|  | 
* Bergen
* Comet
* Furuset
* Gjøvik
* Hasle-Løren
* Lørenskog
* Narvik
* Nidaros

 | Norges flagg |

| * v
* d
* r
3. divisjon ishockey for menn, avdeling Øst 2022/23 |
| --- |
|  | 
* Bøler
* Grüner 2
* Holmen
* Jutul/Eiksmarka
* Nesøya
* Rasta
* Skedsmo
* Skien
* Storhamar YA

 | Norges flagg |

| * v
* d
* r
5. divisjon fotball for menn, Oslo Fotballkrets, avdeling 2, 2022 |
| --- |
|  | 
* Fagerborg 2
* Follo 2
* Grüner
* Kjelsås 3
* Lambertseter
* OSI
* Oslo City
* Røa
* Sagene
* Ski
* Stabæk 3
* Stovner 2

 | Norges flagg |

|  |  |
| --- | --- |
| Oppslagsverk/autoritetsdata | Oslo Byleksikon
 |

Portal: Oslo